**Білімдегі жаңалыққа жаңаша көзқарас**

*«Өмір бойы білім алу әрбір қазақстандықтың* *жеке кредосына айналуы тиіс» Н.Ә.Назарбаев*



Әр ұстаз бойынан табылатын асыл қасиет - өмір бойы іздену, сонда ғана ол алдына қойған мақсаты мен мүддесіне жете алатыны сөзсіз.

Өмір бойы іздену, оқу-тоқу дегеніміз- болашақ педагог мамандардың әлеуметтік, азаматтық тұрғыдан жарқын болашаққа жету мақсатында өзінің білім,білік,машық, дағды құзыреттіліктерін дамыту деген сөз, сондықтан оқытушы да, одан білім алушы тұлға да үнемі ізденісте болуы қажет. Сонда ғана бәсекеге қабілетті тұлға қалыптастырамыз.

Осындай ұстаздық қасиеттері бар Бегалина Райхан Тоқсанбайқызы өмірінің елеулі жылдарын ұстаздыққа арнай отырып, оқушыларға қазақ әдебиеті пәнінен білім беру жолында аянбай еңбек етіп жүрген жан. Өз пәнін басқа пәндерден ерекше жақсы көреді, әдебиетті меңгерген оқушылардың сөздік қоры, жан дүниесі бай болады, себебі әдебиет-сөз өнері, адам жанының айнасы деп санайды. Сөз арқылы ақын-жазушылардың шығармаларымен танысып, әр шығармадан ләззат алуға,кейіпкердің жан дүниесін түсінуге мүмкіндік алады. Әдебиет–әр шығармадан тәлім-тәрбие алуға тәрбиелейтін құрал. Қазіргі заманға сай тұлға дайындау үшін білімдегі жаңалықтардан қалмай, сол жаңалықтардың жаршысы бола білу керек. Сондықтан да Райхан Тоқсанбайқызы Көкшетау қаласында өткен (бірінші базалық) деңгейлі курсты тәмамдап, арнайы сертификат алып, білім саласындағы жаңалықтардың жаршысы бола білуде. Ұстаздық жолына басқаша көзқараспен қарауға үйреніп, сабақ берудің жолдары мен әдістеріне деген ойын түбегейлі өзгертіп, шығармашылықпен жұмыс жүргізуде.

Деңгейлі курс арқылы сын тұрғысынан ойлауға үйрету,диалогтік оқу,бағалау,оның түрлерін, талантты және дарынды балаларды оқыту,т.б. оқытудың жеті модулін өз сабақтарында ұтымды пайдаланып, оқушылардың өз ойын ашық айтатын, креативті ойланатын дербес тұлғаның дамып-жетілуіне өзіндік үлесін қосып келеді. Мектебімізде тек қана оқушылармен ғана емес ұстаздарға да жетекшілік жасап, тәлімгерлікпен айналысып, бар білгенін айналасындағылармен бөлісуде. Мектептің даму жоспары бойынша білімді игеру мәселесіне, іс-әрекетіне өзгеріс енгізуге де ат салысып келеді. LS әдісін, коучингтар арқылы түсіндіріп, зерттеу іс-әрекетінде ұстаздар тарапынан қызығушылық туғызып, бірлескен жұмыстар атқарыла бастады.

2016 жылы желтоқсан айында “Назарбаев Зияткерлік мектептері” ДББҰ Педагогикалық шеберлік орталығы әзірлеген "Тәжірибедегі рефлексия" жалпы білім беретін мектептердегі педагогика кадрларының кәсіби даму бағдарламасы бойынша мектеп тренерлерін оқыту курсын тамамдап, мектеп мұғалімдеріне арнайы курс сабақтарын өткізіп, алған білімімен әріптестерімен кеңінен бөлісіп, мектепте қолданып, елімізде білімдегі болып жатқан жаңалықтарды игеруде.

Әрі мұғалімдердің іс-тәжірибесіне, іс-әрекетіне өзгеріс әкелгені үшін біз де қуаныштымыз. Мұғалімдер оқушыларды топқа бөлу, топ ережесін құруға үйрете отырып, топтық жұмыстың ерекшелігін, оны ұйымдастыра отырып,

"Джигсо", "Үштік одақ", "Әткеншек", "Аялдама", "Айналмалы бекет"тағы сол сияқты топтық жұмысты ұйымдастырудың тиімді әдістеріне қызығушылық тудырды және осы жұмыс түрі оқушыларды да қатты қызықтырды.

Оқушылар постер, флипчарттарды қорғау арқылы ұйымшылдыққа, біреудің жұмысына сыни көзқараспен қарауға, өз ойын ашық айтуға, ой бөлісуге, сұрақтарды түрлендіріп қоюға үйренді.

"Ақылдың алты қалпағы", "РАФТ", "SWOT" тәсілдерін кез-келген сабақта тиімді қолдану арқылы сабаққа қызықтыруға, талдау жасауға үйренуде.

Мұғалімдер орта, қысқа мерзімді сабақ жоспарларын құрумен қатар, әр сабаққа рефлексия, кері байланыс жасау және оқушыларды бағалау үшін табыс критерийін құруды үйренуде. Бұл іс-әрекеттер үлкен жетістіктердің бірі, себебі бұл жұмыстардың сабақ үрдісінде берері мол, сонымен қатар нәтижеге жетудің бірден-бір тиімді жолы.

Бұл курстан өткен ұстаздар осы үйренген, меңгерген әдіс-тәсілдерін шебер қолдана отырып, оқушыларды сыни ойлауға, жаңаша жұмыс істеуге бағыттайды деп ойлаймын.

Ұлы, дана Абай айтқандай: "Заманына қарай адамы" дегендей қазіргі заман ғылым мен білімнің заманы, сондықтан да Райхан Тоқсанбайқызы білімде болып жатқан жаңалықтардан хабардар болып, оны өз іс-тәжірибесінде шебер қолданғанда ғана жан-жақты оқушыларды дайындайтынына сенімді.

Бегалина Р.Т қазақ тілі мен әдебиетін оқытуда жаңа технологияларды енгізу оқушылардың білім сапасын арттырудың негізгі кепілі деп санайды, әрі мектеп ішінде ғылыми жобаны қорғау, дебат, пікір – сайыс сабағын, сыныптан тыс дебат кештерін ұйымдастыру, оқушылардың белсенділігін, тәлім- тәрбиесін арттыру үшін қажет екендігін түсінгендіктен осы жолда жан аямай еңбек етіп, нәтижесін де көрді. Өзі жетекшілік ететін дебат - пікірсайысшылар үйірмесіне қатысатын Аукарова Азиза 2012 жылы қыркүйек айында «Ақмола облысында балалар мен жасөспірімдер қозғалысын дамыту» әлеуметтік жобасы аясында «Ел болашағы - жастар» атты облыстық мектепаралық пікір-сайыс турнирінде **Үздік спикер** номинациясында дипломмен және 2013 жылы облыстық "Бала би" шешендік өнер сайысына белсенді қатысып, дипломмен марапатталды.

2013 жылы «Ғалым да, дана да бас иетін,

Ұстазым, асыл ғой қасиетің!» атты Нателла Маулетбайқызы атындағы кубогіне арналған ІІІ жыл сайынғы мектепаралық ашық облыстық пікір-сайыс турнирінде қазақ лигасында Аукарова Азиза, Тезекбаева Нұргүл, Индиульмесова Арайлым қатысқан «Болашақ» тобы ІІІ орынға ие болды.

2013 жылы аудандық Президент күніне арналған мектеп газеттері сайысында мектепішілік "Жас қалам" газеті І орын алды.

Қызылсая орта мектебінің 2013 – 2014 оқу жылы бойынша   
Ұлттық бірыңғай тестілеу қорытындысының нәтижесінде өзі жетекшілік еткен 11-сынып оқушылары 100 пайыз білім сапасын көрсетті. Екі оқушы Аукарова Азиза мен Тезекбаева Нұргүл "Алтын белгі" иегерлері атанды.

Қазақ тілі пәнінен 24-25 балл білім нәтижелерін көрсетті. Екеуі де Евразия университетінің студенттері. Үшінші оқушы Ендіөлмесова Арайлым 99 балл жинады.

2015-2016 оқу жылындаҰБТ- дің қорытындысы бойынша қазақ тілі пәнінен тапсырған 5 оқушының төртеуі "5", біреуі 20 балмен "4" - ке тапсырды.

2012 жылы мамыр айында ІІ Халықаралық әлеуметтік - педагогикалық инновациялар Жәрмеңкесінде "Алтын сертификат" иегері, ал 2016 ж. ҮІ Халықаралық педагогикалық жәрмеңкесінде "Білім саласына қосқан үлесі" номинациясы бойынша грамота, 2016 ж. республикалық "Педагогика. KZ" оқу-кеңес орталығы І дәрежелі Диплом, 2014 ж. "Менің иновациялық сабағым" атты І Халықаралық оқытушылар сайысы ІІ орын, 2015 ж. ІҮ Халықаралық оқытушылар сайысы Диплом - І орын, "ZIAT" Ғылыми әдістемелік орталығы, Халықаралық "Сократ" ғылыми жұмыстар сайысы, 2 оқушы жүлдегер атанғаны үшін Диплом, 2014 ж. Сертификат (оқушыларды тестілеу жүйесі бақылау-өлшеу материалдарының сарапшысы) , 3 методикалық оқулықтың авторы : "Оқушылардың дарындылығы мен шығармашылық қабілеттерін арттыру жолы- жобалау технологиясы", Қазақ әдебиеті оқулық - тест, Элективтік курсқа арналған Ежелгі дәуір әдебиетінен әдістемелік оқулық.

Республикалық "Педагогика. KZ" оқу-кеңес орталығы ұйымдастырған байқауда Республикалық "Өнегелі ұстаз" медалі, Республикалық "Өнегелі ұстаз"медалі иегерінің куәлігі, Республикалық "Өнегелі ұстаз" медалі иегернің жүлдегері Диплом, Республикалық "Өнегелі ұстаз" медалі иегеріне арналған Алғыс хат алды, 2016 жылы Алматы қаласы, Қазақстан педагогтар одағы ұйымы Диплом, ұйым мүшесі куәлігі мен значогына ие болды.

2015 жылы Халықаралық "Сократ" ғылыми жұмыстар сайысында "Жас сарапшы" номинациясы бойынша 10-сынып оқушылары Жұмабекова Жансая "Діни әңгімелердің тәрбиелік маңызы", Құланова Алуа "Қазақ халқының ырым мен тиымдарының тәрбиелік мәні" тақырыбында жобаларын ұсынып, ІІІ орынға ие болды.

2015 жылы өткізілген қазақ тілі мен әдебиеті пәні мұғалімдерінің аудандық семинарында **«Ж**аңа технологияларды пайдалану негізінде оқушылардың шығармашылық қабілеттерін дамыту, ана тілін үйренуге деген қызығушылықтарын арттыру» тақырыбы бойынша шеберлік сабағын өткізді.

Мектепішілік әс-шараларға да белсене араласатын Райхан апай 2016 жылы ата-аналар жиналысында өткізілген "Әке, Ана үш-ақ әріп тіршілік,

Үш әріптен үлбірейді гүл шығып" тақырыбы бойынша коучинг өткізді.

Оқушылары 2016 жылы Қазақстан республикасының қосымша білім беру оқу-әдістемелік орталығы ұйымдастырған интернет - байқауға қатысып, сертификат алды. 2016 жылы желтоқсан айында Қазақстан халқы Ассамблеясының бастамасымен өткізілген "Мың бала" республикалық мәдени-ағартушылық жобасының "Тәуелсіздік - тірегім" атты Тәуелсіздіктің 25 жылдығына арналған эссе мен өлеңдер байқауының жеңімпазы 7-сынып оқушысы Крючек Яна І орын жүлдегер болып оралды.

2016 жылдың қараша айында өткізілген республикалық "Ақбота" марафонында жетістіктерге жеттік. Атап айтсақ: 5-сыныптан: Ерден Бахтияр, Өмірбек Мадина, Сарсенбай Дастанбек - 2 орын, 6-сыныптан: Аюбай Аяжан, Қалымбек Алихан - 2-орын, 8-сыныптан: Таупық Меруерт, Аукарова Аружан - 1 орын, Жұмашева Айғаным 2-орынға ие болды.

Сөз соңында айтарым: өмір бойы іздену-өмірдегі басты ұстанымдарымның бірі болады, себебі сонда ғана заманның ағымына сай білімді де саналы ұрпақ дайындауға өз үлесін қос алады. Әр оқытушы жаңалықтарға жаңаша көзқараспен қарап қабылдағанда ғана жаңалықтардың жаршысы бола алады. Сондай адам біздің мектебімізде жұмыс істейтінін мен мақтанышпен айта аламын.

Қызылсая орта мектебінің физика пәнінің мұғалімі

Закирина Дәмелі Сейлханқызы